The Wallman

A játék

*by Mező Dániel*


1. **Funkciók**

Történetünk a misztikus és csodálatos Antikosz nevű, s annak is a peremvidékén fekvő, hasonló nevű naprendszerben játszódik. Antikoszt mindenféle különleges népek lakják, és mindegyiket egy klassz császár vezeti. Réges-régen e császárok között, az ellentéteket súlyos háborúkkal és mindenféle gaz tettekkel kísérelték meg feloldani, de ezekre az időkre már senki nem emlékszik. Jött ugyanis Arisztotelidasz, egy népszerű és roppant értelmes fickó, és kitalálta, hogy ezentúl mindenféle öldöklés helyett, a konfliktusok nagyjából békés elrendezésének céljából megrendezik, az azóta is tiszteletnek és felhőtlen népszerűségnek örvendő Falak Kupáját.

Mivel Antikoszban köztudottan mindenki roppant becsületes, és kiváló humorérzékkel megáldott teremtés, mi sem természetesebb, mint hogy a rendszer pompásan bevált. A kupára a konfliktus résztvevői delegálnak egy-egy őrült építészt.

Az őrült építészeket beeresztik az előre elkészített üres arénába, majd kezdésre utaló jelzés kiadása után szabadon mozoghatnak. Az építészek felettébb rafinált szerkezetekkel vannak ellátva, sőt, ami azt illeti, a kor vívmányai állnak rendelkezésükre. Habár a versenynek szigorú feltétele, hogy mindenki azonos eszközökkel vághat csak bele, az őrült építészek rendszerint csalnak és többnyire sikerül valami személyenként változó apró sajátságos trükkel fűszerezniük az építkezést. Az alapfelszerelés része azonban így is, egy falat építeni képes (tehát a legtermészetesebb) időzített bomba, és egy furcsa újdonság, amivel újabban rukkolt csak elő Arisztotelidasz, egy a falakat rombolni képes bomba. Azonban ez utóbbinak az időzítője sajnálatos módon tökéletlen, így habár alapvetően többet kell várni, mire begyullad és felrobban, időnként akár az is előfordulhat, hogy idő előtt elsül, ezzel használójának mindenféle kellemetlenséget okozva. Ha ugyanis, egy építész a csóvájába kerül, akkor a védőruhája olyannyira felhevül, hogy nem tud egy rövid ideig semmiképp bombákat élesíteni. A verseny célja, hogy őrült építészeink elkülönítsenek zárt területeket fal-építő bombák lehelyezésével. A zárt területek bezárásuk alkalmával, ha egy őrült építész egyedül tartózkodott rajt, akkor a birtokába kerül, és a játék végeztével pontot fog számítani. Szabály viszont, hogy egy terület nem számít elkerítettnek, ha több építész is áll rajta, illetve, ha ilyenkor mégis elkerítődne egy, akkor annak a területnek minden körben lévő fala leomlik. Természetesen ez alól az aréna fala kivétel, az elkerített részekbe viszont beleszámít. Ha egy építész egyedül elkerítődött, akkor rögvest átmászhat a területe falán. Az összecsapásnak nyomban vége szakad, amint valaki megszerezte és bekerítette az aréna felét. Ha ez a rendelkezésre álló idő alatt nem következett be, akkor az győz, aki több terület birtokol, ha pedig ez sem döntené el a mérkőzést, akkor azt meg kell ismételni! Ha viszont nem ez a helyzet, akkor a vesztes építészt delegáló fél, az építészét jól megdorgálja, majd pedig teljesíti a kötelességét, és enged az eredeti konfliktus rá eső részéből. Minden fal-építő bomba egyforma falat épít, és előfordulhat a pályán elvétve, néhány előre felhúzott fal is. Egy játékos egy építészt irányíthat, a fentieknek megfelelően.

1. **Játékos interakciók**



|  |  |
| --- | --- |
| **Use-case neve** | Karakterválasztás |
| **Aktorok** | Játékos |
| **Forgatókönyv** | A játék elején a játékos karaktert választhat. Ez azért igazán fontos, mert mindegyiknek lesz valami apró speciális képessége, mely befolyásolhatja a mérkőzés kimenetelét |

|  |  |
| --- | --- |
| **Use-case neve** | Mozgás |
| **Aktorok** | Játékos |
| **Forgatókönyv** | A játékos mozoghat a játék megkezdésével a pályán, azonban a falakon alapértelmezés szerint nem mehet át, csak akkor, ha már az ő területét veszik körbe, és akkor is csak azokon. |
| **Use-case neve** | Menő szuperképesség használat |
| **Aktorok** | Játékos |
| **Forgatókönyv** | Amennyiben a választott karakter menő szuper képessége aktiválást igényel, a felhasználó aktiválhatja azt |

|  |  |
| --- | --- |
| **Use-case neve** | Időzített robbanó bomba lehelyezése |
| **Aktorok** | Játékos |
| **Forgatókönyv** | Egy robbanó bomba lehelyezése, mely adott idő után felrobban, és a hatósugarában elpusztítja a falakat, az építészek bombaélesítő képességét pedig korlátozza. |

|  |  |
| --- | --- |
| **Use-case neve** | Időzített fal-építő bomba lehelyezése |
| **Aktorok** | Játékos |
| **Forgatókönyv** | Egy falat építeni képes bomba lehelyezése, mely adott idő után felrobban, és a hatósugarában felépít bizonyos formában falakat. |